
1. Hanke üldinfo ja eesmärk 

1.1. Hanke raames hangitakse Konkurentsiametile Eesti infoturbestandardi (E-ITS) auditeerimistsükli audit (auditeerimisteenus). 
1.2. E-ITSi eesmärk on tagada avalike ülesannete täitmiseks kasutatavate äriprotsesside ja infosüsteemide kõikehõlmav kaitse ning saavutada infoturbe ühtlane tase nende kõigis osades kogu elutsükli jooksul. Tulenevalt eelnevast on hanke esemeks oleva E-ITS auditi eesmärk hinnata, kas Konkurentsiameti infoturbe halduse süsteem ning selle raames rakendatud meetmed on vastavuses kehtivate nõuetega (sh E-ITS nõuded infoturbe halduse süsteemile, leitav siit: E-ITS) ning on piisavad Konkurentsiameti äriprotsessi ja infosüsteemide kaitseks ning eesmärkide täitmiseks.
1.3. Hanke tulemusel sõlmitakse auditeerimisleping (hankeleping) ühe edukaks tunnistatud pakkujaga (audiitoriettevõtja). 
1.4. Iga viidet, mille hankija pakkuja teeb selles dokumendis mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. 
1.5. Iga viidet, mille hankija teeb selles dokumendis ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“. 
1.6. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist. 

2. Nõuded 
2.1. Hankelepingu esemeks on ühe E-ITS audititsükli teostamine (kolm aastat), mille sisse kuulub (i) eelaudit, (ii) põhiaudit ja (iii) kuni kaks vaheauditit. E-ITS järelauditi, täiendavate E-ITS vaheauditite ning käsitlusala olulisest muutumisest tingitud lisatööde tellimine toimub lepingus kokkulepitud tingimustel audiitori tunnihinna alusel.
2.2. Palume pakkumuses esitada detailne kalkulatsioon ja ajakava kõikide auditi etappide kohta (sh eelaudit, põhiaudit ja kaks vaheauditit), lähtudes Raamleping nr 2/34-25 Lisa 1 – Tehnilise kirjelduse punktist 2.4. 
2.3. Audititsükkel viiakse läbi vastavalt selle läbiviimisega alustamise hetkel kehtivale E-ITS auditeerimisjuhendi (edaspidi auditeerimisjuhend) versioonile. 
2.4. Tööd algavad 2025. aastal (hiljemalt 1. oktoober 2025) ja teostatakse auditeerimisjuhendis sätestatud ajavahemike jooksul. Pakkumuse koosseisus esitatav ajaplaan on vajadusel muutuv ning tööde läbiviimine plaanitakse koostöös Konkurentsiameti kontaktisikuga, kes korraldab vajaliku dokumentatsiooni edastamise ja isikute olemasolu auditiprotseduuride ajal. Pakkumus peab kehtima minimaalselt 60 kalendripäeva.
2.5. Konkurentsiametil on üks füüsiline asukoht – Tatari 39, Tallinn.
2.6. Konkurentsiameti äriprotsessid hõlmavad (i) konkurentsijärelevalvet, (ii) reguleeritud turgude hindade kooskõlastamise menetlusi ja järelevalvet, (iii) maksejõuetuse järelevalvet, (vi) tugiteenuseid ning (vi) strateegilise teavitus- ja ennetustööga seotud tegevusi. 
2.7. Turbeviis on standardturve, ning kaitsetarve suur.
2.8. Konkurentsiameti rakendab meetmeid allolevatest moodulitest: 
2.8.1. ISMS. Turbehaldus 
2.8.2. ORP. Organisatsioon ja personal (ORP.1 (v.a M 8); ORP 2 – 3; ORP 4 (v.a M 8 – 13, 18, 19, 24); ORP.5)
2.8.3. CON. Kontseptsioonid ja metoodikad ((CON. 2; CON. 6 (v.a M 4, 13, 12, 14); CON. 7 (v.a M 9, 10, 14-18); CON. 9 (v.a M 6, 7)).
2.8.4. DER. Avastamine ja reageerimine (DER.1( v.a M 5 – 18); DER.2.1(v.a M 5, 6); DER.3.1(v.a M 12 - 27); DER 3.2, DER.4). 
2.8.5. INF 1, 6 (v.a M 6 – 9); 7, 8, 9 , 10.
2.9. Moodulite valikul on võetud arvesse, et: 
2.9.1. Arvutitöökohateenust  ja serveri alustaristu teenust osutab Konkurentsiametile Riigi Info- ja Kommunikatsioonitehnoloogia Keskus (RIT) (Konkurentsameti parima teadmise kohaselt on läbinud E-ITSi põhiauditi). 
2.10. Info ja kommunikatsioonitehnoloogia haldamist ja arendusteenust osutab Konkurentsiametile Registrite ja Infosüsteemide Keskus (RIK) (Konkurentsiameti parima teadmise kohaselt on läbinud E-ITS põhiauditi).
2.11. Tatari 39, Tallinn hoonet haldab Riigi Kinnisvara AS. 
2.12. Arvutikasutajate arv Konkurentsiametis on orienteeruvalt 55. Infoturbega tegeleb asutuses üks teenistuja.  
2.13. Asutuse töökeeleks ja auditi osutamise keeleks on eesti keel. 
2.14. Konkurentsiametis töödeldakse isikuandmeid, sh eriliiki isikuandmeid. Audititoimingute käigus isikuandmeid sisaldava teabe töötlemisel, sh isikuandmeid sisaldavate dokumentide läbivaatusel järgib audiitor nii hankelepingus sätestatud kui ka õigusaktidest, sh E-ITSist tulenevaid andmekaitsealaseid nõudeid. 
2.15. Auditi käigus toimub asutusesiseseks kasutamiseks tunnistatud teabe edastamine poolte vahel kas krüpteeritult või võimaldatakse teabega tutvumine Konkurentsiameti ruumides. 
2.16. Pakkumuses esitatud ja töid teostavad meeskonnaliikmed (juhtaudiitor, teised audiitorid ja kaasatud eksperdid) peavad olema auditeeritavast sõltumatud ja ei tohi olla osalenud auditeeritava organisatsiooni infoturbe halduse süsteemi kavandamises või rakendamises, sh organisatsiooni konsulteerimises auditeeritavas valdkonnas, auditi alguskuupäevale eelneva kolme aasta jooksul. Pakkujal tuleb esitada sellekohane vabas vormis kinnitus. 
2.17. Juhtaudiitor, auditirühma kaasatud audiitorid ja tehnilised eksperdid peavad vastama E-ITS auditeerimisjuhendi 8. peatükis loetletud nõuetele ja Raamleping nr 2/34-25 Lisa 1 p 3.3.
2.18. E-ITS audiitor juhindub auditi kavandamisel ja läbiviimisel E-ITSi nõuetest ja  auditeerimisjuhendist. Auditi protseduuride teostamisel järgitakse etalonturbe kataloogi moodulis “DER.3.2 Infoturbe vastavusauditid” esitatud meetmeid. 
2.19. Iga auditi teostamise tulemuseks on eesti keeles ja korrektselt vormistatud auditi aruanne koos tähelepanekute, puuduste ja soovitustega vastavalt  E-ITSi auditeerimisjuhendile. 
2.20. Konkurentsiameti soovil tuleb põhiauditi lõpparuannet tutvustada ameti juhkonnale. 
